de venis avium. 



547 



§ 32. 



Quod attinet ad venas, quae a truncis venarum cephalica- 

 rum anteriorum recipiuntur, enumerandae sunt haece: 



1. Venae nonnullae pharyngis superiores, quae non solum 

 quoad numerum, sed etiam quoad loca, quibus effunduntur, maximam 

 varietatem praebent. 



2. Venae musculi depressoris mandibulae (Tab.XXXIX. 

 Fig. I. 5 et 12). 



3. Venae musculares colli anteriores superiores. Ve- 

 nae hae, quae ascendentes quoque nominari possint, eo insignes 

 sunt, quod modo e substantia musculorum anteriorum colli progressae 

 in horum facie anteriore fere recta via sursum fluant. Quae earum 

 cursum magis lateralem praebent, ad truncos venarum iugularium et 

 cephalicarum anteriorum tendunt, mediae vero praesertim ab anasto- 

 mosi recipiuntur, harumque una fere constanter in mediana longitu- 

 dinali colli linea inter musculos capitis anticos maiores ascendit atque 

 ea parte in anastomosin effunditur, qua haec ramum anticum annuli 

 venosi occipitalis recipit (cf. Tab. XL. Fig.V). 



4. Venae hyoideae externae (Tab. XXXVI. Fig. 1. 10 et 16), 

 quae e musculis cornua ossis hyoidei circumdantibus proveniunt. 



5. Venae sublinguales, quae e plexu venoso internarum 

 partium glandulae sublingualis exortae subter lingua, exinde super 

 cornu maiore ossis hyoidei retrorsum et extrorsum fluunt atque prope 

 ostium venae lingualis in partem posteriorem venarum cephalicarum 

 anteriorum effunduntur. Interdum autem eae a venis lingualibus re- 

 cipiuntur, que cum iis iam in vicinia baseos linguae communicationes 

 exhibent, aeque ac ab iis ipsis etiam rami quidam communicantes 

 ad venas submentales emmittuntur. 



6. Vena utraque lingualis. Truncus huius venae prope cor- 

 pus ossis hyoidei ex lingua profluens, recepta vena hyoidea interna, 



